Õhtuleht toob ära tema Facebooki-postituse, millest selgub ka katkestuse põhjus – selleks on mehe kehv tervis. Samas otsitakse kedagi, kes suudaks või tahaks Saare missiooni üle võtta.
"Erakordne üleskutse ja üks ütlemata kurb uudis Salacialt," algab postitus.
"38 sadamat ja 6000-meremiili hiljem jääb Marguse selle reisi viimaseks sadamaks Martinique. Katkestamise põhjuseks on tervislik rike. Olukord on stabiilne.
Kui keegi teab kedagi - kes oleks nõus Salaciaga pallitiiru jätkama (või veel parem - Eestisse tagasi sõitma), võtke kindlasti ühendust! Purjekas on varustatud spetsiaalselt ümbermaailmasõiduks, ning tagavaraks pardal olemas ka massiivne kogus konserve ja kuivtoitu.
Ühendust võtta siin, või email@example.com (jah, ühe s’iga)
Marguse eilse postituse leiate Salacia Tour kodulehelt: www.salaciatour.com
Jagades posti suurendate võimalust leida keegi, kes tahab once in a lifetime reisile minna vägagi soliidses varustuses purjekaga - enne kui see kohalike maaklerite müüa jääb. Tasub kiirustada, kuna sealne turg on väga liikuv ja müügihooaeg just algamas.
Rahulikke jõule!“
Vaata kaardilt, kus Saare teekond pooleli jäi: